Il- bucatini għandhom forma ta' spagetti ħoxna, imma mtaqqbin fin-nofs. Ingredjenti 450g bucatini basla mdaqqsa 25g butir 3 mgħaref żejt tal-ħaxix bejken imqatta fi strixxi 300g polpa tat-tadam bżaru aħmar żgħir imqatta irqiq ħafna melħ u bżar midħun frisk taħlita ta' ġobon maħkuk magħmul minn: Parmiġġjan u Pecorino . Ġobon għamel kemm tiggosta F'taġen dewweb il-butir u ż-żejt u qalli fih il-basla sakemm issir kulur id-deheb ċar. Żid il-bacon u kompli qalli għal ftit minuti. Żid il-polpa, bżar aħmar u melħ. Sajjar fuq nar moderat għal mdwar 25 minuta. Trid issajru mingħajr għatu. Meta tara li jkun sar neħħi minn fuq in-nar u ara jekk ikunx hemm bżonn li żżid il-melħ. Imla borma b' ħafna ilma u meta l-ilma jiftaħ jagħli, żid ftit melħ u waddab l-għaġin. Meta l-għaġin ikun sar, ma jridx isir ħafna, qattar mill-ilma u qegħdu fi skutella kbira. Żid iz-zalza ma' l-għaġin u ħawwad tajjeb. Żid il-bżar, melħ u ġobon maħkuk u kompli ħawwad. Jekk tkun se tagħmel ħafna ġobon oqgħod attenta mill-melħ. Servi mill-ewwwel.